15. καλεί το Συμβούλιο και την Επιτροπή να προσφέρουν περαιτέρω τεχνική, εφοδιαστική και χρηματοοικονο-
μική βοήθεια στο Νεπάλ, συμπεριλαμβανομένου πρακτικού προγραμματισμού για αποστολή παρακολούθησης της
εκεχειρίας σε συνεργασία με άλλους δωρητές εφόσον κάτι τέτοιο ζητηθεί από το Νεπάλ·
16. καλεί το Συμβούλιο να εξετάσει το διορισμό Ειδικού Αντιπροσώπου για το Νεπάλ· ρόλος του θα είναι να
ενθαρρύνει τη μεγαλύτερη πολιτική δέσμευση της ΕΕ στο Νεπάλ και να οξύνει την πολιτική της ανάλυση και το
επίπεδο κατανόησής της κατά την ευαίσθητη μεταβατική φάση·
17. ζητεί και πάλι να υπάρξει συνέχεια στη Διεθνή Διάσκεψη του Λονδίνου του 2002, η οποία πρέπει να οργα-
νωθεί από την Ομάδα Επαφής των βασικών εταίρων και να ορίσει τις αρχές και τις αξίες που απαιτούνται για τηνυποστήριξη ειρηνευτικής διαδικασίας στο Νεπάλ· χαιρετίζει το σχέδιο ακτιβιστών της κοινωνίας των πολιτών τουΝεπάλ να αρχίσουν τη διαδικασία αυτή οργανώνοντας δική τους διάσκεψη στην Κατμαντού τον επόμενο χρόνο·
18. καλεί τη κυβέρνηση του Νεπάλ να προστατεύσει τους θιβετιανούς πρόσφυγες που βρίσκονται καθ' οδόν
προς την Ινδία και να τερματίσει χωρίς καθυστέρηση την αναστολή των αδειών εξόδου·
19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις
των κρατών μελών, την προσωρινή κυβέρνηση του Νεπάλ, το Βασιλιά Gyanendra, τις κυβερνήσεις της Ινδίας και
τα άλλα κράτη μέλη του Οργανισμού Περιφερειακής Συνεργασίας Νότιας Ασίας, το Γενικό Γραμματέα των
Ηνωμένων Εθνών και τον Ύπατο Αρμοστή για τα Ανθρώπινα Δικαιώματα των Ηνωμένων Εθνών.
P6_TA(2006)0227
Σρι Λάνκα
Ψήφισμα του Ευρωπαϊκού Κοινοβουλίου σχετικά με την κατάσταση στη Σρι Λάνκα
Το Ευρωπαϊκό Κοινοβούλιο,
—έχοντας υπόψη την ένοπλη σύγκρουση που σπαράζει τη Σρι Λάνκα από το 1983, με συνέπεια το θάνατο άνω
των60 000 ατόμων και των εκτοπισμό άνω των 800 000,
—έχοντας υπόψη τα προηγούμενα ψηφίσματά του της 18ης Μαΐου 2000 (1),της14ης Μαρτίου 2002 (2)και
της20ής Νοεμβρίου 2003 (3)σχετικά με τη Σρι Λάνκα, καθώς και της 13ης Ιανουαρίου 2005 (4)σχετικά με
τη βοήθεια της Ευρωπαϊκής Ένωσης στα θύματα του παλιρροϊκού κύματος στον Ινδικό Ωκεανό,
—έχοντας υπόψη τη Διακήρυξη του Όσλο του Δεκεμβρίου 2002 στην οποία η κυβέρνηση της Σρι Λάνκα και το
κίνημα Liberation Tigers of Tamil Eelam (LTTE) συμφώνησαν να προσπαθήσουν να εξεύρουν λύση ομοσπον-
διακού τύπου στο πλαίσιο μιας ενωμένης Σρι Λάνκα,
—έχοντας υπόψη τη Διακήρυξη του Τόκυο σχετικά με την ανασυγκρότηση και την ανάπτυξη της Σρι Λάνκα, της
10ης Ιουνίου 2003, δια της οποίας η υποστήριξη των δωρητών συνδεόταν με την πρόοδο στην ειρηνευτική
διαδικασία, επιμένοντας στη συμμόρφωση με τη συμφωνία ανακωχής μεταξύ της κυβέρνησης της Σρι Λάνκα
και του LTTE, η οποία ετέθη σε ισχύ στις 23Φεβρουαρίου 2002, τη συμμετοχή της μουσουλμανικής μειονό-
τητας στις συνομιλίες, την προώθηση και την προστασία των ανθρωπίνων δικαιωμάτων, της ισότητας φύλων
και την πρόοδο προς την κατεύθυνση τελικής πολιτικής ρύθμισης,7.12.2006 C 297 E/384 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
(1) EE C 59 της23.2.2001, σ. 278.
(2)ΕΕC 47 E της27.2.2003, σ. 613.
(3)ΕΕC 87 E της7.4.2004, σ. 527.
(4)ΕΕC 247 E της6.10.2005, σ. 147.
—έχοντας υπόψη την υποστήριξη που παρέσχε η ΕΕ και η ευρύτερη διεθνής κοινότητα ανταποκρινόμενες στο
καταστρεπτικό Τσουνάμι της 26ης Δεκεμβρίου 2004,
—έχοντας υπόψη το άρθρο 115, παράγραφος 5,του Κανονισμού του,
A.λαμβάνοντας υπόψη ότι η σύγκρουση στη Σρι Λάνκα προκάλεσε το θάνατο άνω των 60 000 ατόμων, τον
εκτοπισμό άνω των 800 000, και καθυστέρησε την πρόοδο και την οικονομική ανάπτυξη της νήσου με αποτέ-
λεσμα την εξαθλίωση πολλών ατόμων στη Σρι Λάνκα, η ζωή των οποίων καταστράφηκε από το Τσουνάμι και
έχουν σήμερα να αντιμετωπίσουν την επάνοδο της βίας,
Β.λαμβάνοντας υπόψη ότι έχουν σημειωθεί αναρίθμητες επιθέσεις στη χερσόνησο Jaffna καθώς και στις περιοχές
Trincomalee καιBatticaloa, ενώ οι επισήμως καταγραφείσες παραβιάσεις της ανακωχής ανέρχονται σε
χιλιάδες, οι περισσότερες εκ των οποίων διεπράχθησαν από το LTTE,
Γ.λαμβάνοντας υπόψη ότι οι εντάσεις κλιμακώθηκαν ανεξέλεγκτα λόγω της απόπειρας δολοφονίας του
Υποστράτηγου Sarath Fonseka, αρχηγού των ενόπλων δυνάμεων της Σρι Λάνκα στις 25Απριλίου 2006, τις
δολοφονίες του Υπουργού Εξωτερικών της Σρι Λάνκα Lakshman Kadirgamar τον Αύγουστο 2005 και του
βουλευτή Joseph Pararajasingha, τον Δεκέμβριο 2005 και της επίθεσης στα κεντρικά γραφεία της Batticaloa
τουSri Lanka Monitoring Mission (SLMM) στις 13Ιανουαρίου 2006 σε εσκεμμένη απόπειρα να υποσκα-
φθεί η συμφωνία ανακωχής,
Δ.λαμβάνοντας υπόψη ότι στις 11Μαΐου 2006 τοLTTE επετέθη σε σκάφος που μετέφερε 710 άοπλα μέλη
των δυνάμεων ασφαλείας που επέστρεφαν από άδεια με μέλη της Αποστολής Ελέγχου της Σρι Λάνκα καιέφερε σημαία του SLMM, το οποίο συνόδευαν ένοπλες άκατοι του ναυτικού βυθίζοντας μία εξ αυτών και
σκοτώνοντας 18μέλη του πληρώματος,
Ε.λαμβάνοντας υπόψη ότι άνω των 300 ατόμων βρήκαν το θάνατο σε επιθέσεις και βιαιοπραγίες κατά το τρέχον
έτος στη Σρι Λάνκα,
ΣΤ.λαμβάνοντας υπόψη ότι οι διεθνείς παρατηρητές αναφέρουν ότι οι πρόσφατες βιαιότητες αποτελούν τη σοβα-
ρότερη απειλή για την ανακωχή του 2002 την οποία επέτυχαν Νορβηγοί μεσολαβητές, η οποία είχε προηγου-
μένως εξασθενήσει εξαιτίας των πολλών παραβιάσεων, περιλαμβανομένων των ενεδρών, απαγωγών, εκφοβι-
σμών, δολοφονιών, βασανιστηρίων και στρατολόγησης παιδιών ως στρατιωτών,
Ζ.λαμβάνοντας υπόψη ότι μετά τον πρώτο γύρο διαπραγματεύσεων που πραγματοποιήθηκε στη Γενεύη τον
Φεβρουάριο, οι ειρηνευτικές συνομιλίες διεκόπησαν επ' αόριστον μετά την εκ νέου απόσυρση του LTTE από
το δεύτερο γύρο τον Απρίλιο, θέτοντας σε κίνδυνο την ευκαιρία για επίτευξη πολιτικής προόδου,
Η.λαμβάνοντας υπόψη ότι η οποιαδήποτε αποκατάσταση της ειρηνευτικής διαδικασίας θα έπρεπε να πραγματο-
ποιηθεί με τη συμμετοχή ευρέως φάσματος των κοινοτήτων και των πολιτικών οργανώσεων στη Σρι Λάνκα,περιλαμβανομένων των εκπροσώπων των Βορείων Μουσουλμάνων,
Θ.λαμβάνοντας υπόψη ότι οι οργανώσεις που δραστηριοποιούνται στον τομέα των ανθρωπίνων δικαιωμάτων δεν
ήσαν σε θέση να ερευνήσουν αποτελεσματικά τις παραβιάσεις των δικαιωμάτων αυτών, και το SLMM δεν
διαθέτει εντολή να διερευνήσει ανεξάρτητα τις παραβιάσεις αυτές,
1. χαιρετίζει θερμά την κίνηση της κυβέρνησης της Σρι Λάνκα και του LTTE να επανέλθουν στο τραπέζι των
διαπραγματεύσεων τον Φεβρουάριο 2006, και καταδικάζει ωστόσο τη μονομερή άρνηση του LTTE να συμμετάσχει
στο δεύτερο γύρο των διαπραγματεύσεων στη Γενεύη που είχαν προγραμματισθεί για τον Απρίλιο 2006·
2. απευθύνει επειγόντως έκκληση στο LTTE να επιστρέψει στις ειρηνευτικές διαπραγματεύσεις με την κυβέρνηση
της Σρι Λάνκα χωρίς καθυστέρηση, να προετοιμάσει τον αφοπλισμό του και να θέσει τις βάσεις για τελική πολιτική
ρύθμιση της σύγκρουσης·
3. καταδικάζει έντονα τη νέα σειρά επιθέσεων εκ μέρους του LTTE και το υψηλό επίπεδο παραβιάσεων των
ανθρωπίνων δικαιωμάτων από αμφότερες τις πλευρές καθώς και τις διαρκείς παραβιάσεις της συμφωνίας ανακωχής·
4. εκφράζει τη λύπη του για τις κατάφωρες παραβιάσεις της συμφωνίας ανακωχής εκ μέρους του LTTE με ενέρ-
γειες στη θάλασσα, και ιδιαίτερα την επίθεση της 11ης Μαΐου 2006 κατά της ναυτικής δύναμης στη Σρι Λάνκα
με αποτέλεσμα να προκληθούν πολλοί θάνατοι και να διατρέξουν σοβαρό κίνδυνο οι ελεγκτές του SLMM·
5. καλεί τα συμβαλλόμενα μέρη στη συμφωνίας ανακωχής να εξασφαλίσουν την ασφάλεια του SLMM που είναι
άοπλο σώμα το οποίο προσεκλήθη τόσο από την κυβέρνηση όσο και από το LTTE να ελέγχει τη συμφωνία
ανακωχής, προκειμένου να μπορέσει η αποστολή να εκπληρώσει την εντολή της· επιδοκιμάζει τις χώρες χορηγούς
δηλ. τη Δανία, Φινλανδία, Ισλανδία, Νορβηγία και Σουηδία για το ανεκτίμητο έργο τους·7.12.2006 C 297 E/385 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL
6. καλεί τόσο το LTTE όσο και την κυβέρνηση της Σρι Λάνκα να αποφύγουν περαιτέρω ενέργειες που θα
μπορούσαν να θέσουν σε κίνδυνο την ειρηνευτική διαδικασία και ιδιαίτερα τις επιθέσεις σε βάρος του άμαχου
πληθυσμού
7. καταδικάζει τις κατάφορες καταχρήσεις σε βάρος παιδιών, με τη στρατολόγηση παιδιών στρατιωτών, που
αποτελεί έγκλημα πολέμου, και καλεί όλες τις ομάδες ανταρτών, και συγκεκριμένα το LTTE, να σταματήσουν την
πρακτική αυτή, να ελευθερώσουν τα παιδιά που κρατούν και να προβούν σε δήλωση αρχής ότι δεν θα στρατολογή-
σουν πλέον παιδιά στο μέλλον· καλεί επειγόντως την κυβέρνηση της Σρι Λάνκα να θεσπίσει νομικά μέτρα για τηνπρόληψη και την ποινικοποίηση της πρακτικής αυτής·
8. αναγνωρίζει ότι το LTTE δεν αντιπροσωπεύει το σύνολο του λαού Tamil της Σρι Λάνκα και καλεί το κίνημα
αυτό να επιτρέψει τον πολιτικό πλουραλισμό και την έκφραση εναλλακτικών δημοκρατικών φωνών στο βόρειο και
ανατολικό τμήμα της Σρι Λάνκα, κάτι που θα εξασφαλίσει τα συμφέροντα όλων των λαών και κοινοτήτων·
9. καταδικάζει έντονα την ιδιαίτερη καταστολή των εντύπων σε γλώσσα Tamil ή των οργανώσεων Tamil και
ζητεί εις βάθος διερεύνηση σχετικά με τις δολοφονίες του Mayilvaganam Nimalarajan και του Dharmeratnam
Sivaram, καθώς και των δύο υπαλλήλων της εφημερίδας «Uthayan»·
10. αναγνωρίζει ότι η πρόσφατη εκλογή της Σρι Λάνκα ως μέλους του Συμβουλίου Ανθρωπίνων Δικαιωμάτων
των Ηνωμένων Εθνών συνεπάγεται την υποχρέωση της κυβέρνησης να εκδηλώσει τη δέσμευσή της στην τήρησητων υψηλότερων δυνατών προδιαγραφών όσον αφορά την προώθηση και προστασία των ανθρωπίνων δικαιωμάτων·
11. χαιρετίζει, επομένως, την ανακοίνωση των ονομάτων των νέων μελών της Επιτροπής Ανθρωπίνων Δικαιω-
μάτων της Σρι Λάνκα και τονίζει την ανάγκη για ουσιαστική ανεξάρτητη έρευνα σχετικά με όλες τις υποτιθέμενες
παραβιάσεις των ανθρωπίνων δικαιωμάτων εκ μέρους των δυνάμεων ασφαλείας ή ενόπλων ομάδων με την προσα-γωγή των δραστών στη δικαιοσύνη σύμφωνα με τις διεθνείς προδιαγραφές για δίκαιη δίκη, και επιμένει να υπογρά-
ψουν όλα τα μέλη συνολικές συμφωνίες για τα ανθρώπινα δικαιωμάτων ως βασικό στοιχείο των μελλοντικών ειρη-νευτικών διαπραγματεύσεων·
12. καλεί επειγόντων αμφότερα τα μέρη, ως άμεση χειρονομία καλής θέλησης, να σταματήσουν τη χρήση
ναρκών κατά προσωπικού και να συμβάλλουν στην αποναρκοθέτηση, η δε κυβέρνηση της Σρι Λάνκα να δώσει το
παράδειγμα υπογράφοντας την Σύμβαση της Ottawa του1997 για την απαγόρευση της χρήσης, αποθήκευσης,
παραγωγής και μεταφοράς ναρκών κατά προσωπικού και για την καταστροφή τους, και το LTTE να υπογράψει την
«Πράξη Δέσμευσης της Γενεύης»·
13. εκφράζει τη λύπη του γιατί δεν έχει εφαρμοσθεί ακόμη διευθέτηση για την κατανομή της διεθνούς βοήθειας,
πιστεύει ότι η βοήθεια που απέστειλαν στη Σρι Λάνκα η ΕΕ και άλλοι διεθνείς δωρητές λόγω της καταστροφής τουΤσουνάμι πρέπει να ευεργετήσει τα θύματα της καταστροφής αυτής ανεξαρτήτως εθνικής ή θρησκευτικήςονομασίας· εκφράζει την ανησυχία του για τη διανομή και τη χρήση των πόρων για το Τσουνάμι που δεν είχαν τοαναμενόμενο αποτέλεσμα στην καθημερινή ζωή των θυμάτων ή στην ανάκαμψη της Σρι Λάνκα· επισημαίνει ότι οι
πολιτικές δυσχέρειες όσον αφορά την «Δομή Διαχείρισης των Επιχειρήσεων Μετά το Τσουνάμι» έχει ήδη καθυστε-
ρήσει την αποδέσμευση περαιτέρω 50εκατομμυρίων ευρώ σε βοήθεια, δυσχεραίνοντας τις εργασίες ανασυγκρό-
τησης στο Βόρειο και Ανατολικό τμήμα της Σρι Λάνκα·
14. εκφράζει τη λύπη του γιατί οι απαιτήσεις για σοβαρές αμυντικές δαπάνες απορροφούν για πολλά χρόνια
πόρους από τις επειγόντως απαιτούμενες ενισχύσεις στην οικονομική και κοινωνική υποδομή στη Σρι Λάνκα·
15. καλεί τα κράτη μέλη να πράξουν ότι είναι δυνατόν προκειμένου να σταματήσουν όλες οι παράνομες
απόπειρες του LTTE να στηριχθεί σύστημα βίαιης φορολόγησης μεταξύ των στρωμάτων της κοινότητας Tamil που
διαβιούν στην Ευρωπαϊκή Ένωση·
16. καλεί, ως τμήμα της διαδικασίας αυτής, την Επιτροπή και τα κράτη μέλη να ακολουθήσουν το παράδειγμα
άλλων χωρών και να παγώσουν τα περιουσιακά στοιχεία του LTTE όπως τραπεζικοί λογαριασμοί, εταιρείες χαρτο-
φυλακίου, επιχειρήσεις ή εταιρείες στα κράτη μέλη·
17. αναγνωρίζει ότι η ΕΕ έχει δηλώσει ότι αντιπροσωπείες του LTTE δεν θα γίνονται πλέον δεκτές σε οποιοδή-
ποτε κράτος μέλος μέχρι νεωτέρας και ότι η ΕΕ εξετάζει σοβαρά το ενδεχόμενο να προσθέσει επισήμως το LTTE
στον κατάλογο των τρομοκρατών·
18. καλεί το Συμβούλιο, την Επιτροπή και τα κράτη μέλη να παραμείνουν στη δέσμευσή τους για τίμια και
βιώσιμη λύση στη σύγκρουση της Σρι Λάνκα και επαναλαμβάνει την υποστήριξή του στο σύνολο του λαού τηςΣρι Λάνκα και τον Πρόεδρο Mahinda Rajapakse, δεδομένου ότι αντιμετωπίζουν από κοινού τις προκλήσεις·
19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερ-
νήσεις των άλλων μελών της Ομάδας Συμπροέδρων Νορβηγίας, ΗΠΑ και Ιαπωνίας, στον Γενικό Γραμματέα των
Ηνωμένων Εθνών, καθώς και στις κυβερνήσεις της Ελβετίας, της Σρι Λάνκα και των λοιπών χωρών της Ένωσης
Περιφερειακής Συνεργασίας Νότιας Ασίας και στο LTTE.7.12.2006 C 297 E/386 Επίσηµη Εφηµερίδα της Ευρωπαϊκής Ένωσης
Πέμπτη, 18 Μαΐου 2006EL